ג'מאל קרופורד

ארון ג'מאל קרופורד (באנגלית: Aaron Jamal Crawford; נולד ב-20 במרץ 1980 בסיאטל, וושינגטון) הוא כדורסלן עבר אמריקאי, ששיחק בעמדות הרכז והקלע.

נחשב לשחקן התקפה מצוין, אך במשך רוב הקריירה לא הגיע להישגים מכיוון ששיחק בעיקר בקבוצות תחתית והעפיל לפלייאוף לראשונה רק בעונתו העשירית בליגה, במדי אטלנטה הוקס. זכה שלוש פעמים בתואר השחקן השישי של העונה (2010, 2014, 2016), יותר מכל שחקן אחר. כמו כן מחזיק בשיא ה-NBA ל בקריירה.

נעורים ומכללות
בצעירותו שיחק קרופורד בנבחרת הכדורסל של בית הספר התיכון ריינר ביץ' ובזכות יכולת מצוינת בשנותיו בה החליטו מנהלי התיכון לתלות את מספר חולצתו (23) ואף שחקן של ריינר ביץ' לא ילבש את מספר החולצה הזו לעולם. לאחר סיום לימודיו בשנת 1999 התקבל לאוניברסיטת מישיגן ובעונתו היחידה במדיה קבע  מעולים של 16.6 נקודות, 4.5 אסיסטים ו-2.8  למשחק.

קריירה ב-NBA
שיקגו בולס
קרופורד נרשם לדראפט ה-NBA 2000 כשהוא בן 19 בלבד ונבחר במקום השמיני על ידי קליבלנד קאבלירס, שהעבירה אותו לשיקגו בולס תמורת בחירת הדראפט שלה, כריס מיהם. בשתי עונותיו הראשונות בליגה, החמיץ משחקים רבים ובעקבות זאת לא קיבל דקות משחק רבות ולא היה גורם משמעותי בשיקגו. רק בעונתו השלישית ב-NBA החל להפוך לשחקן משמעותי בהרכב של קבוצתו, הוא שותף ב-80 משחקים במהלך העונה הסדירה מתוכם ב-31 פתח בחמישייה. כמו כן קבע ממוצעים נאים של 10.7 נקודות, 4.2 אסיסטים ו-2.3 ריבאונדים למשחק. בעונתו הרביעית והאחרונה בשיקגו הפך לשחקן המוביל של הקבוצה יחד עם אדי קרי וקירק היינריך והיה מלך הסלים שלה עם 17.3 נקודות בממוצע, להן הוסיף 5.1 אסיסטים, 3.5 ריבאונדים ו-1.4 חטיפות למשחק.

ניו יורק ניקס
לקראת עונת  הועבר קרופורד יחד עם ג'רום ויליאמס לניו יורק ניקס, בעסקה במסגרתה קיבלה שיקגו את דיקמבה מוטומבו, אוטלה הרינגטון, קזארי טריבנסקי ופרנק ויליאמס. עם הגעתו לניו יורק המשיך קרופורד במגמת השיפור שלו וכבר בעונתו הראשונה בקבוצה היה לשחקן המוביל שלה יחד עם סטפון מרבורי וקורט תומאס. הוא קבע ממוצעים נאים של 17.7 נקודות, 4.3 אסיסטים, 2.9 ריבאונדים ו-1.3 חטיפות למשחק, אך עם זאת ניו יורק סיימה את העונה הסדירה במקום ה-11 במזרח עם מאזן 49-33 ולא העפילה לפלייאוף.

לקראת עונת  עברה ניו יורק מספר שינויים בסגל השחקנים כאשר העיקרי מביניהם היה החלפתו של תומאס באדי קרי, לצידו שיחק קרופורד בעבר במדי שיקגו. למרות השינויים, חוותה ניו יורק את אחת העונות הגרועות בתולדותיה וסיימה את העונה הסדירה במקום האחרון במזרח וה-29 בליגה עם מאזן 59-23. קרופורד, אשר המשיך להציג יכולת אישית טובה, אך סבל מיכולת קבוצתית ירודה, סיים את העונה עם ממוצעים סבירים, אך חלשים יחסית לשנתיים האחרונות של 14.3 נקודות, 3.8 אסיסטים ו-3.1 ריבאונדים למשחק. בעונה שלאחר מכן שב קרופורד ליכולתו מלפני שנתיים וכך גם ניו יורק שסיימה את העונה הסדירה במקום העשירי במזרח עם מאזן 49-33. הוא קלע שיא קריירה של 52 נקודות במשחק נגד מיאמי היט ב-26 בינואר 2007 ובסך הכל סיים את העונה הסדרה עם ממוצעים של 17.6 נקודות, 4.4 אסיסטים ו-3.2 ריבאונדים למשחק.

בעונת  הגיע קרופורד לשיאו ועם 20.6 נקודות, 5.0 אסיסטים, 2.6 ריבאונדים וחטיפה אחת בממוצע למשחק היה מלך הסלים, מלך האסיסטים ומלך החטיפות של ניו יורק. יחד עם זאק רנדולף הוא הפך לשחקן המרכזי בקבוצה ושיחק כמעט 40 דקות בממוצע ב-80 המשחקים בהם שותף. אף על פי כן, ניו יורק המשיכה לדשדש בתחתית הליגה וסיימה את העונה הסדירה במקום הלפני אחרון במזרח עם מאזן 59-23, כאשר רק מיאמי היט ממוקמת אחריה כקבוצה הגרועה בליגה.

150px|שמאל|ממוזער|קרופורד במדי הווריורס
גם את עונת  פתח קרופורד בצורה מצוינת ובשונה מעונות קודמת, השנה דווקא הצליח להוביל את קבוצתו למאזן מכובד של שישה ניצחונות לעומת חמישה הפסדים בחודש הראשון של העונה. למרות זאת, החליטו ראשי ניו יורק לבצע מהפכה בסגל השחקנים שכבר מספר שנים מובילים את הקבוצה לתחתית הליגה. רנדולף הועבר ללוס אנג'לס קליפרס וקרופורד נשלח לגולדן סטייט ווריורס שהעבירה בתמורה את אל הרינגטון.

גולדן סטייט ווריורס
גם בגולדן סטייט המשיך קרופורד לבלוט, אך שוב לא הצליח להעפיל לפלייאוף, לאחר שקבוצתו סיימה את העונה הסדירה במקום העשירי במערב עם מאזן 53-29. הוא סיים את 54 משחקיו בגולדן סטייט עם ממוצעים של 19.7 נקודות, 4.4 אסיסטים ו-3.3 ריבאונדים למשחק.

אטלנטה הוקס
לקראת עונת  הועבר שוב, הפעם לאטלנטה הוקס בתמורה לספידי קלקסטון ואייסי לואו. באטלנטה היה לראשונה בקריירה שחקן מוביל בקבוצת צמרת ועל אף שלא פתח באף משחק של הקבוצה קבע ממוצעים של 18 נקודות, 3 אסיסטים ו-2.5 ריבאונדים. על כן נבחר לשחקן השישי של העונה. מבחינה קבוצתית השלים קרופורד את רביעיית המובילים של הקבוצה יחד עם ג'ו ג'ונסון, ג'וש סמית' ואל הורפורד שהובילו את הקבוצה למאזן מצוין של 29-53 ולמקום השלישי במזרח והשישי בליגה. בסיבוב הראשון בפלייאוף, הדיחה אטלנטה את מילווקי באקס. לאחר שכבר הובילה 0-2, אך נוצחה בשלושת המשחקים הבאים, הגיעה אטלנטה למשחק השישי בפיגור 3-2, אך 24 נקודות של קרופורד הובילו את הקבוצות למשחק שביעי מכריע, שם קלע 22 נקודות והוביל את קבוצתו לחצי גמר המזרח. העונה המעולה של אטלנטה נעצרה בסיבוב הבא נגד אורלנדו מג'יק וכוכבה דווייט הווארד שהביסו את הקבוצה בכל המשחקים בסדרה והדיחו אותה מהפלייאוף לאחר ניצחון 0-4 חלק. בעונת 2010/2011 המשיך להיות שחקן מוביל, למרות ירידה ל-14.2 נק' למשחק. בפלייאוף שוב הודחה אטלנטה בסיבוב השני, הפעם בשישה משחקים לשיקגו בולס.

פורטלנד טרייל בלייזרס
ב-15 בדצמבר 2011 חתם על חוזה לשנה בפורטלנד טרייל בלייזרס בה קיבל 5 מיליון דולר. באותה עונה קלע 13.9 נק' למשחק בלבד- הכי נמוך שלו מאז עונת 2002/2003 ופורטלנד סיימו במאזן 28-38 ולא הגיעו לפלייאוף.

לוס אנג'לס קליפרס
ב-6 ביולי 2012 חתם קרופורד בלוס אנג'לס קליפרס לשלוש שנים עבור 15 מיליון דולר.בעונת 2012/2013, קלע 16.5 נקודות למשחק, והקליפרס סיימו במקום הרביעי במערב עם מאזן 56-26 אך הודחו בשישה משחקים לממפיס גריזליס בסיבוב הראשון. בעונת 2013/2014, קרופורד השתפר ל-18.6 נק' למשחק, ממוצעיו הגבוהים מאז גולדן סטייט, והקליפרס סיימו שלישיים במערב, אך הודחו בסיבוב השני לאוקלהומה סיטי בשישה משחקים. בסוף אותה עונה, זכה קרופורד בתואר השחקן השישי בפעם השנייה בקריירה. בעונת 2014/2015, ממוצעו של קרופורד ירדו ל-15.8 נק' ו-39 אחוז בלבד מהשדה. למרות זאת, הקליפרס סיימו במקום השלישי, ואף הדיחו את האלופה היוצאת, סן אנטוניו ספרס. בסיבוב השני, שיחקו הקליפרס נגד היוסטון רוקטס, והובילו 3-1 בסדרה ובמשחק השישי הובילו ב-20 נק', אך הפסידו לבסוף את הסדרה בשבעה משחקים אחרי קאמבק של הרוקטס במשחק השישי ובסדרה בכלל. בתום העונה חתם על הארכת חוזה בקליפרס.

מינסוטה טימברוולבס
ב-6 ביולי 2017 הועבר קרופורד לאטלנטה הוקס במסגרת טרייד, אולם למחרת שוחרר מן הקבוצה, וב-9 ביולי חתם במינסוטה טימברוולבס.

פיניקס סאנס
ב-17 באוקטובר 2018 חתם לעונה במדי פיניקס סאנס.

ברוקלין נטס
ביולי 2020 חתם על חוזה בברוקלין נטס עד לסיום עונת . בשל פציעה בשרירי מיתר הברך, שיחק קרופורד במשחק אחד בלבד במדי הנטס, ולא שותף כלל בפלייאוף 2020.

ב-20 במרץ 2022, לאחר כשנתיים בהן לא שיחק, הכריז על פרישה ממשחק פעיל.

סטטיסטיקות הקריירה
בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  שיקגו 61  8  17.2  0.352  0.350  0.794  1.5  2.3  0.7  0.2  4.6  שיקגו 23  6  21.0  0.476  0.448  0.769  1.5  2.4  0.8  0.2  9.3  שיקגו 80  31  24.9  0.413  0.355  0.806  2.3  4.2  1.0  0.3  10.7  שיקגו 80  73  35.2  0.386  0.317  0.833  3.5  5.1  1.4  0.4  17.3  ניו יורק 70  67  38.4  0.398  0.361  0.843  2.9  4.3  1.3  0.3  17.7  ניו יורק 79  27  32.3  0.416  0.345  0.826  3.1  3.8  1.1  0.2  14.3  ניו יורק 59  36  37.3  0.400  0.320  0.838  3.2  4.4  1.0  0.1  17.6  ניו יורק 80  80  39.9  0.410  0.356  0.864  2.6  5.0  1.0  0.2  20.6  ניו יורק 11  11  35.6  0.432  0.455  0.761  1.5  4.4  0.8  0.0  19.6  גולדן סטייט 54  54  38.6  0.406  0.338  0.889  3.3  4.4  0.9  0.2  19.7  אטלנטה 79  0  31.1  0.449  0.382  0.857  2.5  3.0  0.8  0.2  18.0  אטלנטה 76  0  30.2  0.421  0.341  0.854  1.7  3.2  0.8  0.2  14.2  פורטלנד 60  6  26.9  0.384  0.308  0.927  2.0  3.2  0.9  0.2  13.9  ל.א. קליפרס 76  0  29.3  0.438  0.376  0.871  1.7  2.5  1.0  0.2  16.5  ל.א. קליפרס 69  24  30.3  0.416  0.361  0.866  2.3  3.2  0.9  0.2  18.6  ל.א. קליפרס 64 4 26.6  0.396  0.327  0.901  1.9  2.5  0.9  0.2  15.8  ל.א. קליפרס 79  5  26.9  0.404  0.340  0.904  1.8  2.3  0.7  0.2  14.2  ל.א. קליפרס 82  1  26.3  0.413  0.360  0.857  1.6  2.6  0.7  0.2  12.3  מינסוטה 80  0  20.7  0.415  0.331  0.903  1.2  2.3  0.5  0.1  10.3  פיניקס 64  0  18.9  0.397  0.332  0.845  1.3  3.6  0.5  0.2  7.9  ברוקלין 1  0  6.0  0.500  0.500  0.000  0.0  3.0  0.0  0.0  5.0 קריירה 1,327  433  29.4  0.410  0.348  0.862  2.2  3.4  0.9  0.2  14.6

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  אטלנטה 11  0  31.9  0.364  0.360  0.845  2.7  2.7  0.8  0.1  16.3  אטלנטה 12  0  29.8  0.394  0.350  0.824  1.3  2.5  0.8  0.3  15.4  קליפרס 6  0  26.8  0.387  0.273  1.000  2.0  1.7  0.5  0.2  10.8  קליפרס 13  0  24.1  0.398  0.342  0.886  1.5  2.0  0.9  0.2  15.5  קליפרס 14  0  27.1  0.360  0.243  0.867  2.1  1.9  0.9  0.2  12.7  קליפרס 6  1  33.2  0.379  0.190  0.880  2.2  2.2  1.7  0.0  17.3  קליפרס 7  0  27.9  0.422  0.240  1.000  1.4  1.9  0.6  0.1  12.6  מינסוטה 5  0  24.6  0.447  0.412  0.769  2.6  2.4  1.0  0.0 11.8 קריירה 74  1  28.1  0.386  0.307  0.865  1.9  2.2  0.9  0.2  14.3

קישורים חיצוניים



הערות שוליים

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת מישיגן
קטגוריה:כדורסלני שיקגו בולס
קטגוריה:כדורסלני ניו יורק ניקס
קטגוריה:כדורסלני גולדן סטייט ווריורס
קטגוריה:כדורסלני אטלנטה הוקס
קטגוריה:כדורסלני פורטלנד טרייל בלייזרס
קטגוריה:כדורסלני לוס אנג'לס קליפרס
קטגוריה:בחירות דראפט של קליבלנד קאבלירס
קטגוריה:מדינת וושינגטון: כדורסלנים
קטגוריה:כדורסלני פיניקס סאנס
קטגוריה:כדורסלני ברוקלין נטס
קטגוריה:אמריקאים שנולדו ב-1980